Закон о основном образовању и васпитању

Службени гласник РС, бр. 55/2013, 101/2017, 27/2018 - др. закон, 10/2019, 129/2021 и 129/2021 - др. закон од 28.12.2021. године

I. УВОДНЕ ОДРЕДБЕ

Предмет Закона

Члан 1.

Овим законом уређуjе се основно образовање и васпитање, као део jединственог система образовања и васпитања.

Основно образовање и васпитање остваруjе се у складу са Уставом, законом коjим се уређуjу основе система образовања и васпитања (у даљем тексту: Закон), потврђеним међународним конвенциjама, повељама, споразумима и овим законом.

Термини изражени у овом закону у граматичком мушком роду подразумеваjу природни женски и мушки род лица на коjа се односе.

Делатност основног образовања и васпитања

Члан 2.

Oсновно образовање и васпитање jе делатност од непосредног друштвеног интереса и остваруjе се као jавна служба.

Образовно-васпитни рад у смислу овог закона обухвата наставу и друге облике организованог рада са ученицима.

Члан 3.

Делатност основног образовања и васпитања обавља основна школа (у даљем тексту: школа), и то:

1) основна школа;

2) основна школа за образовање одраслих;

3) основна музичка школа;

4) основна балетска школа;

5) основна школа за ученике са сметњама у развоjу и инвалидитетом.

Изузетно, делатност основног образовања и васпитања обавља и oбразовно-васпитни центар као установа у коjоj се осим основног образовања и васпитања, односно предшколског и основног образовања и васпитања, остваруjе и средње образовање и васпитање.

Делатност основног образовања одраслих остваруjе се у складу са Законом и посебним законом коjи уређуjе област образовања одраслих.

Школа обавља делатност основног образовања и васпитања остваривањем школског програма, у школском и другом простору, организовањем издвоjеног одељења школе.

Право на основно образовање и васпитање

Члан 4.

Свако лице има право на бесплатно и квалитетно основно образовање и васпитање у jавноj школи.

Ученик jавне школе може бесплатно да користи књиге, школски материjал, превоз, исхрану, као и смештаj када jе то потребно, у складу са законом.

Обавезност основног образовања и васпитања

Члан 5.

Основно образовање и васпитање обавезно jе и остваруjе се у складу са законом.

Припремни предшколски програм остваруjе се у складу са законом и део jе обавезног образовања и васпитања.

Члан **6.**

Родитељ, односно други законски заступник дужан jе да обезбеди да његово дете упише и редовно похађа школу.

Члан 7.

Дете држављанин Републике Србиjе има право да основно образовање и васпитање стиче у националноj школи.

Члан 8.

Родитељ, односно други законски заступник ученика има право да за своjе дете изабере основно образовање и васпитање у jавноj или приватноj школи, односно образовање код куће или на даљину, у складу са Законом.

Задатак школе

Члан 9.

Основни задатак школе jе да омогући квалитетно образовање и васпитање за свако дете и ученика, под jеднаким условима, без обзира где се школа налази, односно где се образовање и васпитање одвиjа.

Лица коjа обављаjу образовно-васпитни рад и друга лица запослена у школи нарочито ће промовисати jеднакост међу свим ученицима и активно се супротстављати свим врстама дискриминациjе и насиља.

Образовање и васпитање ученика са сметњама у развоjу и инвалидитетом

Члан 10.

Ученик са сметњама у развоjу и инвалидитетом, у смислу овог закона, jесте: дете са интектуалним сметњама, дете са сензорним сметњама, дете са моторичким сметњама, дете са тешкоћама у учењу, дете са говорно-jезичким сметњама, дете са проблемом у понашању, дете са емоционалним тешкоћама, дете са сметњама у развоjу коjе се манифестуjу истовремено у неколико области, услед чега се дете суочава са броjним препрекама у задовољењу основних потреба и потребна му jе наjкомплексниjа подршка или дете са другим сметњама због коjих му jе потребна подршка.

Ученик са сметњама у развоjу и инвалидитетом стиче основно образовање и васпитање по правилу у школи заjедно са осталим ученицима, а када jе то у наjбољем интересу ученика у школи за ученике са сметњама у развоjу и инвалидитетом, у складу са Законом.

Ученик са сметњама у развоjу и инвалидитетом има право на индивидуални образовни план, у складу са Законом.

Образовање и васпитање ученика са изузетним, односно посебним способностима

Члан 11.

Ученик са изузетним, односно посебним способностима има право на индивидуални образовни план коjи омогућава да се његов развоj и напредовање одвиjа према способностима и интересовањима, у складу са Законом.

Ученик са изузетним, односно посебним способностима уписан у први разред средње музичке, односно балетске школе, коjи jе завршио седми разред основне школе има право да полагањем разредних испита заврши школу.

Ученик са изузетним, односно посебним музичким, односно балетским способностима има право да стиче музичко или балетско образовање и васпитање на основу jединственог школског програма за таленте коjи се доноси на основу  плана и програма наставе и учења основног образовања и васпитања и  плана и програма наставе и учења музичког или балетског образовања и васпитања.

Језик остваривања образовно-васпитног рада

Члан 12.

Образовно-васпитни рад остваруjе се на српском jезику и ћириличком писму.

За припаднике националне мањине образовно-васпитни рад остваруjе се на jезику и писму националне мањине.

Изузетно, за припаднике националне мањине образовно-васпитни рад може да се изводи и двоjезично на jезику и писму националне мањине и на српском jезику.

Када се образовно-васпитни рад остваруjе на jезику и писму националне мањине односно двоjезично на jезику и писму националне мањине и на српском, министарство надлежно за послове образовања (у даљем тексту: Министарство) по прибављеном мишљењу одговараjућег националног савета националне мањине даjе сагласност за остваривање образовно-васпитног рада за мање од 15 ученика уписаних у први разред. Ако национални савет националне мањине не достави мишљење у року од 15 дана од дана приjема захтева, сматра се да jе мишљење дато.

Када се образовно-васпитни рад остваруjе на српском jезику, за ученика припадника националне мањине организуjе се настава jезика националне мањине са елементима националне културе као изборни програм.

Ближе услове за остваривање програма образовно-васпитног рада двоjезично на jезику и писму националне мањине и на српском jезику прописуjе министар надлежан за послове образовања (у даљем тексту: министар).

Образовно-васпитни рад може да се изводи на страном jезику, односно двоjезично на страном и српском jезику или на страном jезику и jезику и писму националне мањине, уз сагласност Министарства.

Ближе услове за остваривање програма образовно-васпитног рада на страном jезику, односно двоjезично из става 7. овог члана прописуjе министар.

Када се образовање стиче на jезику националне мањине, страном jезику или двоjезично, учење српског jезика jе обавезно.

Образовно-васпитни рад за ученике коjи користе знаковни jезик, односно посебно писмо или друга техничка решења остваруjе се у складу са Законом.

II. ШКОЛA

Члан 13.

Према програму образовања и васпитања коjи остваруjе, школа може да буде национална школа или страна школа.

  План и програм наставе и учења донет на основу Закона остваруjе национална школа.

Страни програм у складу са Законом остваруjе страна школа.

Члан 14.

Према оснивачу, школа може да буде jавна школа или приватна школа.

Република Србиjа, аутономна покраjина или jединица локалне самоуправе jе оснивач jавне школе.

Друго домаће и страно правно или физичко лице jе оснивач приватне школе.

Јавна школа

Члан 15.

Јавна школа оснива се у складу са актом о мрежи школа.

Мрежа школа треба да jе рационална и да обезбеђуjе остваривање jеднаког права на доступност образовања и васпитања свим ученицима на одређеном подручjу.

Доступност мреже подразумева могућност стицања образовања и васпитања у седишту или другом обjекту, организовањем издвоjеног одељења школе, примерено удаљеном од места становања, уз инфраструктурну повезаност и услове коjи не угрожаваjу здравље и безбедност ученика.

Приватна школа

Члан 16.

Приватна школа оснива се у складу са Законом.

Уколико има више оснивача приватне школе њихова међусобна права и обавезе уређуjу се уговором.

Национална и страна школа

Члан 17.

Национална школа оснива се као jавна, а може да се оснуjе и као приватна школа.

Страну школу оснива страна држава, страно или домаће правно или физичко лице, у складу са Законом.

Јавна исправа коjу издаjе страна школа признаjе се и изjедначава са jавном исправом коjу издаjе национална школа, након спровођења поступка признавања стране школске исправе.

Школа за образовање ученика са сметњама у развоjу и инвалидитетом

Члан 18.

У школи за образовање ученика са сметњама у развоjу и инвалидитетом школуjу се деца без обзира на врсту сметње.

Ради унапређивања инклузивног образовања и васпитања, школа за образовање ученика са сметњама у развоjу и инвалидитетом, као и школа коjа има одељење за ученике са сметњама у развоjу и инвалидитетом пружа подршку школи у систему редовног образовања и васпитања.

Школа у систему редовног образовања и васпитања у коjоj стичу образовање и ученици са сметњама у развоjу и инвалидитетом може да ангажуjе васпитача, наставника или стручног сарадника, коjи jе запослен у школи за образовање ученика са сметњама у развоjу и инвалидитетом, у складу са Законом.

Ангажовање запосленог из става 3. овог члана, врши се на основу мишљења интерресорне комисиjе за процену потреба за пружањем додатне образовне, здравствене или социjалне подршке ученику у складу са Законом.

Школа посебне педагошке ориjентациjе

Члан 19.

Школа може да остваруjе и програм посебне педагошке ориjентациjе када Министарство утврди да реализациjа тог програма обезбеђуjе остваривање стандарда за завршетак основног образовања и васпитања.

Програми педагошке ориjентациjе из става 1. овог члана су: Монтесори програм, Декроли програм, Штаjнер програм и слични програми, за коjе школа коjа их остваруjе поседуjе сертификат међународно признатог удружења школа исте педагошке ориjентациjе.

Издвоjено одељење

Члан 20.

Школа коjа има решење о верификациjи, може да обавља делатност ван седишта у издвоjеном одељењу (обjекту школе или другом простору) ако испуњава услове прописане Законом.

Настава и други облици образовно-васпитног рада ван седишта школе остваруjу се уз уважавање демографских, географских, економских и културних специфичности.

Школа може почети са радом ван седишта, по добиjању решења о верификациjи за обављање делатности у издвоjеном одељењу, у складу са Законом.

III. ЦИЉЕВИ И ИСХОДИ ОСНОВНОГ ОБРАЗОВАЊА И ВАСПИТАЊА

Циљеви основног образовања и васпитања

Члан 21.

Основни циљеви основног образовања и васпитања jесу:

1) обезбеђивање добробити и подршка целовитом развоjу ученика;

2) обезбеђивање подстицаjног и безбедног окружења за целовити развоj ученика, развиjање ненасилног понашања и успостављање нулте толеранциjе према насиљу;

3) свеобухватна укљученост ученика у систем образовања и васпитања;

4) развиjање и практиковање здравих животних стилова, свести о важности сопственог здравља и безбедности, потребе неговања и развоjа физичких способности;

5) развиjање свести о значаjу одрживог развоjа, заштите и очувања природе и животне средине и еколошке етике, заштите и добробити животиња;

6) континуирано унапређивање квалитета процеса и исхода образовања и васпитања заснованог на провереним научним сазнањима и образовноj пракси;

7) развиjање компетенциjа за сналажење и активно учешће у савременом друштву коjе се мења;

8) пун интелектуални, емоционални, социjални, морални и физички развоj сваког ученика, у складу са његовим узрастом, развоjним потребама и интересовањима;

9) развиjање кључних компетенциjа за целоживотно учење и међупредметних компетенциjа у складу са развоjем савремене науке и технологиjе;

10) развоj свести о себи, стваралачких способности, критичког мишљења, мотивациjе за учење, способности за тимски рад, способности самовредновања, самоинициjативе и изражавања свог мишљења;

11) оспособљавање за доношење ваљаних одлука о избору даљег образовања и занимања, сопственог развоjа и будућег живота;

12) развиjање осећања солидарности, разумевања и конструктивне сарадње са другима и неговање другарства и приjатељства;

13) развиjање позитивних људских вредности;

14) развиjање компентенциjа за разумевање и поштовање права детета, људских права, грађанских слобода и способности за живот у демократски уређеном и праведном друштву;

15) развоj и поштовање расне, националне, културне, jезичке, верске, родне, полне и узрасне равноправности, толеранциjе и уважавање различитости;

16) развиjање личног и националног идентитета, развиjање свести и осећања припадности Републици Србиjи, поштовање и неговање српског jезика и матерњег jезика, традициjе и културе српског народа и националних мањина, развиjање интеркултуралности, поштовање и очување националне и светске културне баштине;

17) повећање ефикасности употребе свих ресурса образовања и васпитања, завршавање образовања и васпитања у предвиђеном року са минималним продужетком траjања и смањеним напуштањем школовања;

18) повећање ефикасности образовања и васпитања и унапређивање образовног нивоа становништва Републике Србиjе као државе засноване на знању.

Опште међупредметне компетенциjе за краj основног образовања и васпитања

Члан 21а

Циљ ориjентациjе ка општим међупредметним компетенциjама и кључним компетенциjама jе динамичниjе и ангажованиjе комбиновање знања, вештина и ставова релевантних за различите реалне контексте коjи захтеваjу њихову функционалну примену.

Опште међупредметне компетенциjе засниваjу се на кључним компетенциjама, развиjаjу се кроз наставу свих предмета, примењиве су у различитим ситуациjама и контекстима при решавању различитих проблема и задатака и неопходне свим ученицима за лично остварење и развоj, укључивање у друштвене токове и запошљавање и чине основу за целоживотно учење.

Опште међупредметне компетенциjе за краj основног образовања и васпитања у Републици Србиjи су:

1) компетенциjа за учење;

2) одговорно учешће у демократском друштву;

3) естетичка компетенциjа;

4) комуникациjа;

5) одговоран однос према околини;

6) одговоран однос према здрављу;

7) предузимљивост и ориjентациjа ка предузетништву;

8) рад са подацима и информациjама;

9) решавање проблема;

10) сарадња;

11) дигитална компетенциjа.

Исходи

Члан 22.

Након завршетка основног образовања и васпитања ученици ће:

1) имати усвоjен интегрисани систем научно заснованих знања о природи и друштву и бити способни да тако стечена знања примењуjу и размењуjу;

2) умети да ефикасно усмено и писмено комуницираjу на српском, односно на српском и jезику националне мањине и наjмање jедном страном jезику користећи се разноврсним вербалним, визуелним и симболичким средствима;

3) бити функционално писмени у математичком, научном и финансиjском домену;

4) умети да ефикасно и критички користе научна знања и технологиjу, уз показивање одговорности према свом животу, животу других и животноj средини;

5) бити способни да разумеjу различите форме уметничког изражавања и да их користе за сопствено изражавање;

6) бити оспособљени за самостално учење;

7) бити способни да прикупљаjу, анализираjу и критички процењуjу информациjе;

8) моћи да идентификуjу и решаваjу проблеме и доносе одлуке користећи критичко и креативно мишљење и релевантна знања;

9) бити спремни да прихвате изазове и промене уз одговоран однос према себи и своjим активностима;

10) бити одговорни према сопственом здрављу и његовом очувању, примењивати усвоjене здравствене навике неопходне за активан и здрав животни стил;

11) умети да препознаjу и уваже људска и дечjа права и бити способни да активно учествуjу у њиховом остваривању;

12) имати развиjено осећање припадности сопственоj породици, нациjи и култури, познавати сопствену традициjу и доприносити њеном очувању и развоjу;

13) знати и поштовати традициjу, идентитет и културу других заjедница и бити способни да сарађуjу са њиховим припадницима;

14) бити способни да ефикасно и конструктивно раде као чланови тима, групе, организациjе и заjеднице.

IV. ПРОГРАМИ И ОРГАНИЗАЦИЈА ОБРАЗОВНО-ВАСПИТНОГ РАДА

Програми

Члан 23.

Образовно-васпитни рад у школи остваруjе се на основу школског програма, у складу са Законом.

Школа може да остваруjе и:

1) школски програм за образовање одраслих;

2) школски програм за музичко образовање;

3) школски програм за балетско образовање;

4) индивидуални програм српског jезика, односно jезика националне мањине за ученике коjи не познаjу jезик на коjем се изводи настава;

5) предшколски програм, односно припремни предшколски програм;

6) друге програме усмерене на унапређивање и повећање квалитета образовно-васпитног рада.

Изузетно, школа може да остваруjе и предшколски програм, уколико ниjе могуће организовање предшколског програма на нивоу предшколске установе, уз сагласност Министарства.

Изузетно, основна музичка школа може да остваруjе и програм средњег музичког образовања и васпитања, у складу са Законом.

Школа за децу са сметњама у развоjу и инвалидитетом остваруjе образовно-васпитни рад у складу са индивидуалним образовним планом ученика.

Модел центар

Члан 24.

Брисан jе (види члан 15. Закона - 101/2017***)***

Обавезни предмети, изборни програми и активности

Члан 25.

У школи се изучаваjу обавезни предмети и изборни програми и активности прописани планом и програмом наставе и учења, према школском програму, у складу са Законом.

У приватноj школи, уместо изборних програма и активности прописаних планом и програмом наставе и учења, школа може да реализуjе друге програме и активности према школском програму.

Развоjни план

Члан 26.

Школа доноси развоjни план у складу са Законом и овим законом.

Развоjни план школе садржи приоритете у остваривању образовно-васпитног рада, план и носиоце активности, критериjуме и мерила за вредновање планираних активности и друга питања од значаjа за развоj установе, и то:

1) мере унапређивања образовно-васпитног рада на основу анализе резултата ученика на завршном испиту;

2) мере за унапређивање доступности одговараjућих облика подршке и разумних прилагођавања и квалитета образовања и васпитања за децу и ученике коjима jе потребна додатна подршка;

3) мере превенциjе насиља и повећања сарадње међу ученицима, наставницима и родитељима;

4) мере превенциjе осипања ученика;

5) друге мере усмерене на достизање циљева образовања и васпитања коjи превазилазе садржаj поjединих наставних предмета;

6) план припреме за завршни испит;

7) план укључивања школе у националне и међународне развоjне проjекте;

8) план стручног усавршавања наставника, стручних сарадника и директора;

9) мере за увођење иновативних метода наставе, учења и оцењивања ученика;

10) план напредовања и стицања звања наставника и стручних сарадника;

11) план укључивања родитеља, односно другог законског заступника у рад школе;

12) план сарадње и умрежавања са другим школама и установама;

13) друга питања од значаjа за развоj школе.

Развоjни план садржи критериjуме и мерила за праћење остваривања развоjног плана и служи као ослонац за израду школског програма и годишњег плана рада школе.

План и програм наставе и учења основног образовања и васпитања

Члан 26а

План наставе и учења у основном образовању и васпитању садржи:

1) листу обавезних предмета и изборних програма и активности по разредима;

2) укупан годишњи фонд часова по предметима, програмима и активностима;

3) недељни фонд часова по предметима, програмима и активностима.

Програм наставе и учења у основном образовању и васпитању садржи:

1) циљеве основног образовања и васпитања;

2) циљеве учења предмета, изборних програма и активности по разредима;

3) опште предметне компетенциjе;

4) специфичне предметне компетенциjе;

5) исходе учења;

6) образовне стандарде за основно образовање и васпитање;

7) кључне поjмове садржаjа сваког предмета;

8) упутство за дидактичко-методичко остваривање програма;

9) упутство за формативно и сумативно оцењивање ученика;

10) начин прилагођавања програма музичког и балетског образовања и васпитања, образовање и васпитање ученика са сметњама у развоjу и инвалидитетом, ученика са изузетним, односно посебним способностима, за образовање и васпитање на jезику националне мањине и образовање одраслих.

Школски програм

Члан 27.

Основно образовање и васпитање остваруjе се на основу школског програма.

Школски програм омогућава ориjентациjу ученика и родитеља, односно другог законског заступника у избору школе, праћење квалитета образовно-васпитног процеса и његових резултата, као и процену индивидуалног рада и напредовања сваког ученика.

Школски програм се доноси у складу са Законом.

Национални савет националне мањине даjе мишљење на школски и васпитни програм установа за коjе jе утврђено да су од посебног значаjа за националне мањине.

Поjедини делови школског програма иновираjу се у току његовог остваривања.

Школа обjављуjе школски програм у складу са Законом и општим актом школе.

Школски програм садржи:

1) циљеве школског програма;

2) план наставе и учења основног образовања и васпитања;

3) програме обавезних предмета по разредима, са начинима и поступцима за њихово остваривање;

4) изборне програме по разредима, са начинима и поступцима за њихово остваривање;

5) програме активности по разредима, са начинима и поступцима за њихово остваривање;

6) програм допунске и додатне наставе;

7) програм културних активности школе;

8) програм школског спорта и спортско-рекреативних активности;

9) програм заштите од насиља, злостављања и занемаривања, програм спречавања дискриминациjе и програми превенциjе других облика ризичног понашања;

10) програм ваннаставних активности ученика;

11) програм професионалне ориjентациjе;

12) програм здравствене заштите;

13) програм социjалне заштите;

14) програм заштите животне средине;

15) програм сарадње са локалном самоуправом;

16) програм сарадње са породицом;

17) програм излета, екскурзиjа и наставе у природи;

18) програм рада школске библиотеке;

19) начин остваривања других области развоjног плана школе коjи утичу на образовно-васпитни рад.

Индивидуални образовни планови свих ученика коjи се образуjу по индивидуалном образовном плану чине прилог школског програма.

Школски програм, нарочито у школи за образовање ученика са сметњама у развоjу и инвалидитетом, садржи и:

1) начин прилагођавања рада и услова у коjима се изводи образовно-васпитни рад;

2) начин прилагођавања циљева и исхода, као и садржаjа образовно-васпитног рада и

3) начин остваривања додатне подршке за ученике школе.

Саставни део школског програма jе и програм безбедности и здравља на раду коjи обухвата заjедничке активности школе, родитеља, односно других законских заступника и jединице локалне самоуправе, усмерене на развоj свести за спровођење и унапређивање безбедности и здравља на раду.

Школски програм за образовање одраслих, школски програм за музичко образовање и васпитање, школски програм за балетско образовање и васпитање, припремни предшколски програм и изузетно предшколски програм део су школског програма када их школа остваруjе.

У оквиру школског програма основна музичка, односно основна балетска школа може да остваруjе и програм музичког, односно балетског васпитања и образовања за децу предшколског узраста у траjању до jедне године.

У оквиру школског програма, за децу и ученике коjи не познаjу српски jезик, школа може да реализуjе и програм за стицање елементарних знања из српског jезика.

Начела израде школског програма

Члан 28.

Школски програм утемељен jе на начелима:

1) усмерености на процесе и исходе учења;

2) заснованости на стандардима, уз систематско праћење и процењивање квалитета програма;

3) уважавања узрасних карактеристика у процесу стицања знања и вештина, формирања ставова и усваjања вредности код ученика;

4) хоризонталне и вертикалне повезаности у оквиру предмета и између различитих наставних предмета;

5) поштовања индивидуалних разлика међу ученицима у погледу начина учења и брзине напредовања, као и могућности личног избора у слободним активностима;

6) заснованости на партиципативним, кооперативним, активним и искуственим методама наставе и учења;

7) уважавања искуства, учења и знања коjа ученици стичу ван школе и њихово повезивање са садржаjима наставе;

8) развиjања позитивног односа ученика према школи и учењу, као и подстицања учениковог интересовања за учење и образовање у току целог живота;

9) коришћења позитивне повратне информациjе, похвале и награде као средства за мотивисање ученика;

10) уважавање узрасних карактеристика у процесу психофизичког развоjа обезбеђивањем услова за живот и рад у школи.

Годишњи план рада

Члан 29.

Годишњим планом рада школе утврђуjу се време, место, начин, носиоци остваривања школског програма и друга питања од значаjа за остваривање школског програма.

Годишњи план рада школа доноси у складу са школским календаром, развоjним планом и школским програмом, до 15. септембра.

Уколико у току школске године дође до промене неког дела годишњег плана рада, школа доноси измену годишњег плана рада у одговараjућем делу.

Траjање основног образовања и васпитања

Члан 30.

Основно образовање и васпитање остваруjе се у траjању од осам година у два образовна циклуса, у складу са Законом, овим законом и  планом и програмом наставе и учења.

Први циклус обухвата први, други, трећи и четврти разред.

Други циклус обухвата пети, шести, седми и осми разред.

Основно музичко образовање и васпитање траjе од четири до шест година и остваруjе се у два образовна циклуса, у складу са  планом и програмом наставе и учења донетим на основу Закона.

Основно балетско образовање и васпитање траjе четири године и остваруjе се у два образовна циклуса, у складу са  планом и програмом наставе и учења донетим на основу Закона.

Основно музичко образовање и васпитање, основно балетско образовање и васпитање и основно образовање одраслих стиче се похађањем наставе или полагањем испита.

Музичко, односно балетско образовање и васпитање за ученике са изразитим музичким, односно балетским способностима траjе осам година.

Траjање основног образовања и васпитања може бити дуже или краће од траjања из ст. 1. и 7. овог члана, у зависности од постигнућа и напредовања ученика.

Ученику коjи jе навршио 15 година живота престаjе обавеза похађања школе истеком те школске године.

Школа jе дужна да ученику коjи jе навршио 15 година живота, а ниjе стекао основно образовање и васпитање, омогући школовање до навршених 17 година живота, ако то захтева ученик или његов родитељ, односно други законски заступник.

Ученик коjи jе навршио 15 година живота, а ниjе стекао основно образовање и васпитање, може да настави стицање образовања по програму функционалног основног образовања одраслих.

Организациjа образовно-васпитног рада

Члан 31.

Образовно-васпитни рад организуjе се у одељењу, у групи и индивидуално.

Одељење истог разреда може да има до 30 ученика.

Изузетно, одељење истог разреда може да има до 33 ученика уз сагласност Министарства.

У jедном одељењу могу да буду до два ученика са сметњама у развоjу и инвалидитетом.

Броj ученика утврђен у ставу 2. овог члана умањуjе се за два по ученику коjи основно образовање и васпитање стиче остваривањем индивидуалног образовног плана са прилагођавањем начина рада, као и услова у коjима се изводи образовно-васпитни рад, односно са учењем jезика на коме се одвиjа образовно-васпитни рад (ИОП1), односно за три по ученику коjи основно образовање и васпитање стиче остваривањем индивидуалног образовног плана са прилагођавањем циљева, садржаjа и начина остваривања програма наставе и учења и исхода образовно-васпитног рада (у даљем тексту: ИОП2).

Образовно-васпитни рад од првог до четвртог разреда може да се организуjе и у комбинованом одељењу.

Образовно-васпитни рад од петог до осмог разреда може да се организуjе и у комбинованом одељењу.

Комбиновано одељење састављено од ученика два разреда може да има до 15 ученика, а одељење од три или четири разреда до десет ученика.

За предмете за коjе jе подела одељења на групе предвиђена планом и програмом наставе и учења организуjе се остваривање образовно-васпитног рада у групи.

Изузетно, у групи може да се организуjе и остваривање наставе изборних програма и слободних наставних активности, уколико ниjе могуће организовање образовно-васпитног рада на нивоу одељења.

Група из става 10. овог члана, по правилу, формира се на нивоу разреда и има наjмање 15, а наjвише до 30 ученика. Образовно-васпитни рад у групи са мање од 15 ученика организуjе се уз сагласност министра.

Изузетно, група из става 10. овог члана може да се формира на нивоу циклуса. Група састављена од ученика два разреда може да има до 15 ученика, а група од три или четири разреда до десет ученика.

Одељење или група у школи за образовање ученика са сметњама у развоjу и инвалидитетом може да има до десет ученика, а када одељење чине ученици са сметњама коjе се манифестуjу истовремено у неколико области, услед чега се ученик суочава са броjним препрекама у задовољењу основних потреба и потребна им jе наjкомплексниjа подршка, одељење истог разреда има до шест ученика.

У музичкоj и балетскоj школи образовно-васпитни рад организуjе се у групи, у класи и индивидуално.

Настава

Члан 32.

Настава jе основа образовно-васпитног процеса у школи.

Поред редовне наставе, коjа може да се организуjе полудневно и целодневно, у школи се организуjе допунска, додатна и припремна настава.

Школа коjа организуjе редовну полудневну наставу у две смене стара се да сви ученици равномерно похађаjу наставу у обе смене, смењуjући се у jеднаким временским интервалима, не дужим од jедног месеца.

Изузетно, уколико из обjективних разлога школа из става 3. овог члана не може да обезбеди равномерну промену смена, наставу организуjе и без промене смена, у договору са Министарством, односно надлежном школском управом.

За ученике коjима jе потребна помоћ у савладавању програма и учењу, школа организуjе допунску наставу.

За ученике од четвртог до осмог разреда са посебним способностима, склоностима и интересовањима за поjедине предмете, школа организуjе додатну наставу.

За ученике упућене на разредни и поправни испит, школа организуjе припремну наставу.

Припремна настава се организуjе пре почетка испитног рока, у траjању од наjмање пет радних дана са по два часа дневно за сваки предмет.

За ученика коме jе због сметњи у развоjу и инвалидитета, специфичних тешкоћа у учењу, социjалне ускраћености и других разлога потребна додатна подршка у образовању и васпитању, школа може да реализуjе индивидуалну наставу кроз програме подршке деци и ученицима са сметњама у развоjу.

Припрему ученика за полагање завршног испита школа може да организуjе током другог полугодишта осмог разреда, а дужна jе да организуjе припрему ученика за полагање завршног испита десет дана пре полагања испита у траjању наjмање два часа дневно из предмета коjи су обухваћени полагањем.

Члан 33.

Престао да важи почетка ступања на снагу Закон о изменама и допунама Закона о основама система образовања и васпитања обjављеног у Службеном гласнику РС, бр. 129/2021 од 28.12.2021. године oдносно 05.01.2021.године

Разредна и предметна настава

Члан 34.

За ученике првог циклуса организуjе се разредна настава, а за ученике другог циклуса предметна настава, а када постоjе услови и заjедничка настава више сродних предмета са интердисциплинарним садржаjем, у складу са школским програмом.

Изузетно, за ученике првог циклуса може да се организуjе предметна настава из страног jезика и изборних програма, у складу са законом и планом и програмом наставе и учења.

Изузетно, у школи за образовање ученика са сметњама у развоjу и инвалидитетом, настава у другом циклусу може да се организуjе као разредна настава, у складу са школским програмом.

За припаднике националне мањине предметна настава може да се организуjе из предмета српски jезик као нематерњи и изборног програма jезик националне мањине са елементима националне културе од првог разреда.

Члан 35.

Школа jе дужна да за ученике четвртог разреда организуjе часове предметне наставе ради упознавања ученика са предметним наставницима коjи ће реализовати наставу у петом разреду.

Часови предметне наставе из става 1. овог члана планирajу се на основу  програма наставе и учења за четврти разред основног образовања и васпитања, у сарадњи учитеља и одговараjућих наставника предметне наставе.

Часове предметне наставе за ученике четвртог разреда реализуjу сви наставници предметне наставе из става 1. овог члана, по два пута у току школске године, односно jеданпут у току полугодишта.

Школа може, с истим циљем и на исти начин, да организуjе часове предметне наставе и за ученике од првог до трећег разреда.

Целодневна настава и продужени боравак

Члан 36.

Школа може да организуjе целодневну наставу и продужени боравак као посебне облике образовно-васпитног рада, уз сагласност Министарства.

У оквиру целодневне наставе и продуженог боравка обезбеђуjу се игра, културно-уметничке, спортске активности, учење, израда домаћих задатака и извршавање других обавеза ученика у безбедном окружењу под надзором наставника.

Ближе услове организoвања целодневне наставе и продуженог боравака прописуjе министар.

Настава за ученике на кућном и болничком лечењу

Члан 37.

Школа може да организуjе образовно-васпитни рад као посебан облик рада за ученике на дужем кућном и болничком лечењу, уз сагласност Министарства.

За ученике коjи због већих здравствених проблема или хроничних болести не могу да похађаjу наставу дуже од три недеље, настава се организуjе у кућним условима, односно у здравственоj установи.

Родитељ, односно други законски заступник jе дужан да о потреби организовања наставе за ученика на дужем кућном и болничком лечењу обавести школу.

Начин организовања наставе за ученике на дужем кућном и болничком лечењу прописуjе министар.

Настава код куће

Члан 38.

Родитељ, односно други законски заступник има право да свом детету омогући стицање основног образовања и васпитања код куће, уз обезбеђивање трошкова образовања и васпитања.

Родитељ, односно други законски заступник jе дужан да до краjа наставне године писмено обавести школу у коjу jе ученик уписан о намери да за своjе дете од следеће школске године организуjе наставу код куће.

Школа из става 2. овог члана дужна jе да организуjе полагање разредних испита из свих предмета у складу са планом и програмом наставе и учења.

Основношколско образовање и васпитање код куће мора да обезбеди остваривање прописаних циљева, исхода и стандарда постигнућа.

За ученика са сметњама у развоjу и инвалидитетом коjи стиче образовање код куће остваривањем ИОП-а 2, образовање и васпитање код куће обезбеђуjе остваривање прилагођених циљева и исхода.

Школа води евиденциjу о образовању и васпитању ученика код куће.

Ближе услове за остваривање и начин осигурања квалитета и вредновања наставе код куће, прописуjе министар.

Настава на даљину

Члан 38а

Родитељ, односно други законски заступник може да се определи да његово дете основношколско образовање и васпитање стиче наставом на даљину.

Родитељ, односно други законски заступник дужан jе да поднесе писани захтев за организовање наставе на даљину школи у коjоj његово дете стиче основношколско образовање и васпитање до краjа наставне године за следећу школску годину.

Настава на даљину мора да обезбеди остваривање прописаних циљева, исхода и стандарда постигнућа.

За ученика са сметњама у развоjу и инвалидитетом за кога jе организована настава на даљину, а стиче основношколско образовање и васпитање остваривањем ИОП-а 2, настава на даљину обезбеђуjе остваривање прилагођених циљева и исхода.

О образовању на даљину школа одлучуjе на основу расположивих средстава, потребних за оваj вид образовања и васпитања.

Школа води евиденциjу о образовању и васпитању ученика коjи основношколско образовање и васпитање стиче наставом на даљину.

Ближе услове за остваривање и начин осигурања квалитета и вредновања наставе на даљину прописуjе министар.

Културне активности школе

Члан 39.

Културне активности школе остваруjу се на основу програма културних активности.

Културне активности обухватаjу: прославу дана школе, почетка и краjа школске године и завршетка основношколског образовања и васпитања, прославе школских и државних празника, приредбе, представе, изложбе, концерте, такмичења и смотре, посете установама културе, заjедничке активности школе и jединице локалне самоуправе и друге активности коjе доприносе проширењу утицаjа школе на васпитање ученика и културном развоjу окружења школе.

Прославе школских и државних празника, почетка и краjа школске године и завршетка основношколског образовања и васпитања за ученике организуjу се у школи или у договору са jединицом локалне самоуправе у установама из области културе и спорта.

Програм школског спорта и спортско-рекреативних активности

Члан 40.

Ради развоjа и практиковања здравог начина живота, развоjа свести о важности сопственог здравља и безбедности, о потреби неговања и развоjа физичких способности, као и превенциjе насиља, наркоманиjе, малолетничке делинквенциjе, школа у оквиру школског програма, реализуjе и програм школског спорта, коjим су обухваћени сви ученици.

Школа jе дужна да, у оквиру програма школског спорта, у сарадњи са jединицом локалне самоуправе, организуjе недељу школског спорта наjмање jедном у току полугодишта.

Програм недеље школског спорта обухвата спортско-рекреативне активности свих ученика, као и културно-уметничке манифестациjе на тему из области физичког и здравственог васпитања, у складу са планом и програмом наставе и учења.

Програм заштите од насиља, злостављања и занемаривања, програм спречавања дискриминациjе и програми превенциjе других облика ризичног понашања

Члан 41.

Програм заштите од насиља, злостављања и занемаривања, програм спречавања дискриминациjе и програми превенциjе других облика ризичног понашања, као што су, нарочито, употреба алкохола, дувана, психоактивних супстанци и малолетничка делинквенциjа, саставни су део школског програма и остваруjу се у складу са Законом.

Програми из става 1. овог члана остваруjу се кроз различите наставне и слободне активности са ученицима, запосленима, родитељима, односно другим законским заступницима у сарадњи са jединицом локалне самоуправе, у складу са утврђеним потребама.

У остваривање програма из става 1. овог члана укључуjу се и физичка и правна лица са териториjе jединице локалне самоуправе, установе у области културе и спорта, вршњачки посредници, као и лица обучена за превенциjу и интервенциjу у случаjу насиља, злостављања и занемаривања, дискриминациjе и других облика ризичног понашања.

Листу лица обучених за превенциjу и интервенциjу у случаjу насиља, злостављања и занемаривања, дискриминациjе и других облика ризичног понашања и листу школа коjе су своjим активностима постале примери добре праксе у спровођењу програма из става 1. овог члана, утврђуjе министар.

Ближе услове за утврђивање листа из става 4. овог члана прописуjе министар.

Листе из става 4. овог члана обjављуjу се на званичноj интернет страни Министарства.

Програм ваннаставних активности ученика

Члан 42.

Ради jачања образовно-васпитне делатности школе, подстицања индивидуалних склоности и интересовања, садржаjног и целисходног коришћења слободног времена, као и ради богаћења друштвеног живота и разоноде ученика, развиjања и неговања другарства и приjатељства, школа jе дужна да реализуjе ваннаставнe активности ученика у области науке, технике, културе, уметности, медиjа и спорта.

Школа посебну пажњу посвећуjе формирању музичке и драмске групе ученика, школског листа, фолклора и спортских секциjа.

Школа jе обавезна да за ученике, у оквиру своjих капацитета, бесплатно организуjе спортске секциjе.

Професионална ориjентациjа ученика

Члан 43.

Школа у сарадњи са установaма за професионалну ориjентациjу помаже родитељима, односно другим законским заступницима и ученицима у избору средње школе и занимања, према склоностима и способностима ученика и у том циљу прати њихов развоj и информише их о карактеру и условима рада поjединих занимања.

Ради праћења индивидуалних склоности ученика и пружања помоћи ученицима и њиховим родитељима, односно другим законским заступницима у избору средње школе и занимања, школа формира тим за професионалну ориjентациjу, у чиjем саставу су стручни сарадници и наставници.

Тим за професионалну ориjентациjу реализуjе програм професионалне ориjентациjе за ученике седмог и осмог разреда.

Здравствена заштита ученика у школи

Члан 44.

Школа сарађуjе са здравственим установама у спровођењу здравствене заштите ученика, у складу са законом.

Социjална заштита ученика у школи

Члан 45.

Школа у сарадњи са надлежним установама брине о социjалноj заштити, посебно ученика из осетљивих друштвених група, на основу програма социjалне заштите.

Уколико jе потребно школа организуjе прикупљање средстава за ове сврхе кроз акциjе школског спорта, волонтирања и других добротворних акциjа.

Заштита животне средине

Члан 46.

Заштита животне средине обухвата активности усмерене на развоj еколошке свести, као и очување природних ресурса.

Очување природних ресурса из става 1. овог члана обухвата и упознавање са коришћењем и рационалном употребом тих ресурса у области енергетике.

Школа доприноси заштити животне средине остваривањем програма заштите животне средине – локалним еколошким акциjама, заjедничким активностима школе, родитеља, односно другог законског заступника и jединице локалне самоуправе у анализи стања животне средине и акциjа за заштиту животне средине у складу са законом.

Програм сарадње са локалном самоуправом

Члан 47.

Сарадња са локалном самоуправом реализуjе се на основу програма сарадње са локалном самоуправом, коjи чини део школског програма.

Школа прати и укључуjе се у дешавања на териториjи jединице локалне самоуправе и заjедно са њеним представницима планира садржаj и начин сарадње, нарочито о питањима од коjих зависи развитак школе.

Програм сарадње са породицом

Члан 4**8.**

Школа подстиче и негуjе партнерски однос са родитељима, односно другим законским заступницима ученика, заснован на принципима међусобног разумевања, поштовања и поверења.

Програмом сарадње са породицом, школа дефинише области, садржаj и облике сарадње са родитељима, односно другим законским заступницима деце и ученика, коjи обухватаjу детаљно информисање, саветовање, укључивање у наставне, и остале активности школе и консултовање у доношењу одлука око безбедносних, наставних, организационих и финансиjских питања, с циљем унапређивања квалитета образовања и васпитања, као и обезбеђивања свеобухватности и траjности васпитно-образовних утицаjа.

Програм сарадње са породицом обухвата и организациjу отвореног дана школе сваког месеца, када родитељи, односно други законски заступници могу да присуствуjу образовно-васпитном раду.

Ради праћења успешности програма сарадње са породицом, школа, на краjу сваког полугодишта, организуjе анкетирање родитеља, односно других законских заступника, у погледу њиховог задовољства програмом сарадње са породицом и у погледу њихових сугестиjа за наредно полугодиште.

Мишљење родитеља, односно других законских заступника, добиjено као резултат анкетирања, узима се у обзир у поступку вредновања квалитета рада школе.

Излети, екскурзиjе и настава у природи

Члан 49.

Школа може да планира и организуjе излете, екскурзиjе и наставу у природи, на начин и под условима утврђеним  планом и програмом наставе и учења.

Програм излета, екскурзиjа и наставе у природи саставни jе део школског програма и годишњег плана рада школе.

Школе коjе имаjу одговараjуће услове, као и установе коjе су специjализоване за остваривање квалитетних програма за децу и ученике у функциjи активног слободног времена, са посебним усмерењем на спортско-рекреативне активности и коjе имаjу одговараjуће услове, могу да буду центри за реализациjу наставе у природи, као и за реализациjу активности ученика више школа (Центар дечjих одмаралишта, Пионирски град и друге одговараjуће установе намењене деци и ученицима).

Школска библиотека

Члан 50.

Школска библиотека jе место библиотечко-информационе, васпитно-образовне и културне активности школе.

У школскоj библиотеци прикупља се, обрађуjе и ученицима, наставницима и стручним сарадницима даjе на коришћење библиотечко-информациона грађа (књиге, сериjске публикациjе и др.) и извори.

Библиотека jе дужна да у свом фонду прикупља уџбенике и друга наставна средства намењена ученицима са сметњама у развоjу и инвалидитетом, као и стручну литературу за наставнике и стручне сараднике.

Задатак школске библиотеке jе да код ученика развиjа навике читања и коришћења библиотечких услуга, као и да ученике оспособљава да користе информациjе у свим облицима и на свим медиjима и омогући им да овладаjу вештинама потребним за учење у току целог живота.

Школа jе дужна да има школску библиотеку, у складу са законом. Музичка и балетска школа има нототеку, а балетска школа и медиjатеку.

Програм рада школске библиотеке саставни jе део школског програма.

Дечjе и ученичке организациjе у школи

Члан 51.

Школа може да има своjе организациjе деце и ученика, а може да се повезуjе и са организациjама деце и ученика ван школе (организациjа горана, планинара, извиђача и сл.), у складу са законом.

Вођење летописа и представљање рада школе

Члан 52.

Школа jе дужна да води летопис за сваку школску годину.

Летопис садржи податке о активностима школе и реализациjи образовно-васпитног рада, као и друге податке од значаjа за представљање школе.

Школа летопис обjављуjе на своjоj интернет страни до 1. октобра за претходну школску годину.

Школа jе дужна да има своjу интернет страну.

Ученичке задруге

Члан 53.

Школа може да оснуjе ученичку задругу ради развоjа предузетничког духа, позитивног односа ученика према раду, повезивања наставе са светом рада, као и професионалне ориjентациjе.

Рад ученичке задруге уређуjе се статутом школе и правилима за рад задруге, у складу са законом.

Школа може пружати услуге и продавати производе настале као резултат рада у ученичкоj задрузи, као и уџбенике, прибор и опрему коjа jе потребна за остваривање образовно-васпитног рада.

Средства стечена радом ученичке задруге користе се за проширење материjалне основе рада ученичке задруге, екскурзиjе, исхрану ученика, награде члановима ученичке задруге и унапређивање образовно-васпитног рада у школи и у друге сврхе у складу са актима коjима се уређуjе рад ученичке задруге.

Ученичка задруга се уписуjе у регистар задруга сходном применом одредаба закона коjим се уређуjе регистрациjа задруга.

Садржину оснивачког акта, стицање и престанак статуса задругара, управљање и начин рада ученичке задруге, ближе уређуjе министар.

Образовање у иностранству

Члан 54.

За децу грађана Републике Србиjе у иностранству може да се организуjе настава на српском jезику по посебном програму, у складу са Законом.

V. УЧЕНИЦИ

Упис

Члан 55.

Јединица локалне самоуправе води евиденциjу и обавештава школу и родитеље, односно друге законске заступнике, о деци коjа треба да се упишу у први разред основне школе наjкасниjе до краjа фебруара текуће године за наредну школску годину.

Уписом у први разред дете стиче своjство ученика.

У први разред основне школе уписуjе се свако дете коjе до почетка школске године има наjмање шест и по, а наjвише седам и по година.

Изузетно, када jе то у наjбољем интересу детета, детету се може одложити упис за годину дана од стране школе, а на основу мишљења интерресорне комисиjе, коjе садржи доказе о потреби одлагања и предлог мера додатне образовне, здравствене или социjалне подршке детету у периоду до поласка у школу.

Уз документациjу потребну за упис, родитељ доставља и доказ о здравственом прегледу детета.

Деца из осетљивих друштвених група могу да се упишу у школу, без доказа о пребивалишту родитеља и потребне документациjе, а са достављеним доказом о здравственом прегледу детета.

Испитивање детета уписаног у школу врше психолог, односно педагог школе на матерњем jезику детета, применом стандардних поступака и инструмената, препоручених од надлежног завода, односно овлашћене стручне организациjе. Ако не постоjи могућност да се испитивање детета врши на матерњем jезику, школа ангажуjе преводиоца на предлог националног савета националне мањине.

Испитивање деце са моторичким и чулним сметњама врши се уз примену облика испитивања на коjи дете може оптимално да одговори.

У поступку испитивања детета уписаног у школу, школа може да утврди потребу за доношењем индивидуалног образовног плана или потребу за пружањем додатне подршке у образовању. Ако додатна подршка захтева финансиjска средства, школа упућуjе писани захтев оснивачу по прибављеном мишљењу интерресорне комисиjе.

Дете старости од шест до шест и по година уписуjе се у први разред након провере спремности за полазак у школу. Школа jе дужна да организуjе проверу спремности.

Проверу спремности детета врши психолог, односно педагог школе применом стандардних поступака и инструмената, препоручених од надлежног завода, односно овлашћене стручне организациjе.

У поступку провере спремности на основу мишљења психолога, односно педагога школа може да препоручи:

1) упис детета у први разред;

2) упис детета у школу након годину дана, уз похађање припремног предшколског програма.

Родитељ, односно други законски заступник детета, коме jе препоручен упис детета у школу након годину дана, може да поднесе захтев комисиjи школе за поновно утврђивање спремности за упис у школу у року од осам дана од дана добиjања препоруке школе из става 12. овог члана. Комисиjу чине: психолог, педагог, наставник разредне наставе и педиjатар детета.

Комисиjа школе, применом стандардних поступака и инструмената, може да одобри упис детета или да потврди упис детета у школу након годину дана, о чему одлуку доноси у року од 15 дана од дана приjема захтева из става 13. овог члана. Одлука комисиjе jе коначна.

Ако дете стариjе од седам и по година због болести или других разлога ниjе уписано у први разред, може да се упише у први или одговараjући разред на основу претходне провере знања.

Претходну проверу знања обавља тим састављен од наставника разредне наставе, односно предметне наставе педагога и психолога школе уважаваjући стандарде постигнућа и ценећи наjбољи интерес ученика.

Школа jе дужна да упише свако дете са подручjа школе.

Школа може да упише и дете са подручjа друге школе, на захтев родитеља, у складу са просторним и кадровским могућностима школе.

Родитељ, односно други законски заступник може да изабере школу у коjу ће да упише дете подношењем захтева изабраноj школи наjкасниjе до 1. фебруара текуће календарске године у коjоj се врши упис.

Школа jе дужна да обавести родитеља, односно другог законског заступника о одлуци по његовом захтеву за упис детета ван подручjа школе до 30. априла текуће календарске године у коjоj се врши упис, након сагледавања расположивих капацитета, а у складу са просторним, кадровским и финансиjским могућностима школе.

Упис у школу за образовање ученика са сметњама у развоjу и инвалидитетом

Члан 56.

У школу за образовање ученика са сметњама у развоjу, дете, односно ученик уписуjе се на основу мишљења интерресорне комисиjе за процену потреба за пружањем додатне образовне, здравствене или социjалне подршке, уз сагласност родитеља, односно другог законског заступника.

Упис у музичку, односно балетску школу

Члан 57.

У основну музичку, односно основну балетску школу може да се упише дете и ученик основне и средње школе коjи положи приjемни испит за утврђивање музичке, односно балетске способности, у складу са планом и програмом наставе и учења основног музичког образовања и васпитања и планом и програмом наставе и учења основног балетског образовања и васпитања.

Ученик коjи ниjе завршио први циклус основне музичке, односно основне балетске школе може да се упише у други циклус након положеног испита за проверу знања.

Ученик основне музичке или основне балетске школе може да настави стицање музичког, односно балетског образовања и васпитања по jединственом школском програму за таленте, ако се утврди да има изузетне, односно посебне музичке, односно балетске способности.

Одговорност за упис и редовно похађање наставе

Члан 58.

Родитељ, односно други законски заступник одговоран jе за упис детета у школу, за редовно похађање наставе и обављање других школских обавеза.

Школа jе дужна да обавести родитеља, односно другог законског заступника и jединицу локалне самоуправе о детету коjе ниjе уписано у први разред, наjкасниjе 15 дана пре почетка школске године.

Школа jе дужна да обавести родитеља, односно другог законског заступника о ученику коjи нередовно похађа или jе престао да похађа наставу, наjкасниjе два дана од дана престанка похађања наставе.

Ако родитељ, односно други законски заступник по приjему обавештења из става 3. овог члана не обезбеди да у року од три дана ученик настави редовно да похађа наставу или не обавести школу о разлозима изостаjања ученика, школа одмах обавештава jединицу локалне самоуправе и надлежну установу социjалне заштите.

Време проведено у школи

Члан 59.

Време проведено у школи изражено jе у сатима и обухвата часове обавезних предмета, изборних програма и време проведено у активностима, прописане законом и планом и програмом наставе и учења, коjе су садржане у школском програму и у функциjи су развоjа способности, интересовања и креативности ученика.

Ученик у првом циклусу има обавезне предмете, изборне програме и активности до 20 сати недељно.

Ученик у другом циклусу има обавезне предмете, изборне програме и активности до 25 сати недељно.

Ученик у првом циклусу коjи стиче основно образовање и васпитање на jезику националне мањине има обавезне предмете, изборне програме и активности до 22 сата недељно, а у другом циклусу до 27 сати недељно.

У недељни броj сати из ст. 2–4. овог члана не урачунава се траjање часова допунске и додатне наставе.

Распоред и траjање часа

Члан 59а

Школа у складу са планом и програмом наставе и учења врши распоред обавезних предмета, изборних програма и активности, односно утврђуjе распоред часова.

Распоред часова може да се мења у току наставне године.

Час наставе траjе 45 минута.

Изузетно, час наставе може да траjе дуже или краће од 45 минута, у складу са планом и програмом наставе и учења.

Траjање часа наставе може се прилагодити посебним условима у коjима се остваруjе образовно-васпитни рад у одређеном временском периоду, уз сагласност Министарства.

Оцењивање

Члан 60.

Оцењивање jе саставни део процеса наставе и учења коjим се обезбеђуjе стално праћење остваривања прописаних исхода и стандарда постигнућа и ангажовања ученика у току савладавања програма обавезних предмета.

Наставник jе дужан да редовно оцењуjе ученике у складу са законом.

Праћење развоjа, напредовања и постигнућа ученика обавља се формативним и сумативним оцењивањем.

Ученик коме jе услед социjалне ускраћености, сметњи у развоjу, инвалидитета, тешкоћа у учењу и других разлога потребна додатна подршка у образовању и васпитању оцењуjе се на основу ангажовања и степена остварености циљева и стандарда постигнућа у току савладавања ИОП-а 1, и то на начин коjи узима у обзир његове jезичке, моторичке и чулне могућности.

Уколико ученик стиче образовање и васпитање по ИОП-у 2, оцењуjе се на основу ангажовања и степена остварености прилагођених циљева и исхода, у складу са ИОП-ом 2.

Ученик са изузетним, односно посебним способностима коjи стиче образовање и васпитање на прилагођен и обогаћен начин, применом индивидуалног образовног плана, оцењуjе се на основу праћења остваривања прописаних исхода и стандарда постигнућа и ангажовања.

Ученику се не може умањити оцена из обавезног предмета због непримереног понашања.

Успех ученика и оцена

Члан 61.

Ученик се оцењуjе из обавезног предмета, изборног програма и активности и из владања, описном и броjчаном оценом, у складу са законом.

Оцена jе jавна и саопштава се ученику са образложењем.

У првом разреду основног образовања и васпитања ученик се из обавезног предмета, изборних програма и активности оцењуjе описном оценом.

Од другог до осмог разреда ученик се из обавезног предмета, изборних програма и активности оцењуjе описно и броjчано.

Броjчана оцена из обавезног предмета jе: одличан (5), врло добар (4), добар (3), довољан (2) и недовољан (1). Оцена недовољан (1) jе непрелазна.

Успех ученика из изборних програма и активности оцењуjе се описно и то: истиче се, добар и задовољава, осим из изборног програма други страни jезик коjи се оцењуjе броjчано и то броjчаном оценом из става 5. овог члана.

Ученик се оцењуjе наjмање четири пута у полугодишту, а ако jе недељни фонд часова обавезног предмета, изборног програма и активности jедан час наjмање два пута у полугодишту.

Закључна оцена из обавезног предмета утврђуjе се на краjу првог и другог полугодишта.

Закључна оцена из обавезног предмета за ученика првог разреда jе описна и исказуjе се као напредовање ученика у остваривању исхода, ангажовање и препорука.

У првом разреду закључне оцене из обавезних предмета и из изборних програма и активности уносе се у ђачку књижицу и ученик прелази у наредни разред.

Закључна оцена из обавезног предмета за ученика од другог до осмог разреда jе броjчана.

Закључна оцена из изборних програма и активности jе описна и то: истиче се, добар и задовољава и не утиче на општи успех ученика, осим из изборног програма други страни jезик коjи се оцењуjе броjчано и закључна оцена утиче на општи успех ученика.

На основу праћења и вредновања током наставне године закључну оцену из обавезног предмета, изборног програма и активности утврђуjе одељењско веће коjе чине наставници коjи предаjу ученику на предлог наставника, а оцену из владања на предлог одељењског старешине.

У поступку предлагања закључне оцене наставник разредне наставе, односно предметни наставник узима у обзир целокупно залагање и постигнућа ученика у току образовно-васпитног рада и то: успех ученика постигнут на такмичењима, награде, похвале и дипломе, наступе на културним и спортским манифестациjама у школи и ван школе, радове ученика обjављене у школском листу и другим листовима и часописима, радове на изложбама, конкурсима и сл.

Ученику коjи ниjе оцењен наjмање четири пута из обавезног предмета и изборног програма други страни jезик у току полугодишта, односно наjмање два пута у току полугодишта уколико jе недељни фонд обавезног предмета, изборног програма и активности jедан час, не може да се утврди закључна оцена.

Ученика коjи редовно похађа наставу и извршава школске обавезе, а нема прописани броj оцена у полугодишту, наставник jе дужан да оцени на посебно организованом часу у току траjања полугодишта уз присуство одељењског старешине, педагога или психолога.

Ако наставник из било коjих разлога ниjе у могућности да организуjе час из става 16. овог члана, школа jе дужна да обезбеди одговараjућу стручну замену.

Одељењски старешина jе у обавези да редовно прати оцењивање ученика и указуjе наставницима на броj прописаних оцена коjе ученик треба да има у полугодишту ради утврђивања закључне оцене.

Када обавезни предмет садржи модуле, закључна оцена се изводи на основу позитивних оцена свих модула у оквиру предмета.

Општи успех ученика

Члан 62.

Општи успех ученика од другог до осмог разреда утврђуjе се на краjу првог и другог полугодишта на основу аритметичке средине закључних прелазних броjчаних оцена из обавезних предмета и из изборног програма други страни jезик, као и оцене из владања почев од шестог разреда.

Општи успех ученика jе: одличан, врло добар, добар, довољан и недовољан.

Ученик jе постигао општи успех:

1) одличан – ако има средњу оцену наjмање 4,50;

2) врло добар – ако има средњу оцену од 3,50 закључно са 4,49;

3) добар – ако има средњу оцену од 2,50 закључно са 3,49;

4) довољан успех – ако има средњу оцену до 2,49.

Ученик ниjе са успехом завршио разред, односно има недовољан успех уколико има више од две недовољне оцене, осим оцене из владања или ниjе положио поправни испит, осим ученика другог и трећег разреда основне школе коjи се преводи у наредни разред, у складу са Законом.

Оцењивање владања ученика

Члан 63.

Владање ученика од првог до петог разреда оцењуjе се описно у току и на краjу полугодишта.

Закључна оцена из владања ученика из става 1. овог члана jесте: примерно; врло добро; добро; задовољаваjуће и незадовољаваjуће и не утиче на општи успех ученика.

Владање ученика од шестог до осмог разреда оцењуjе се описно у току полугодишта.

Оцена из владања из става 3. овог члана на краjу првог и другог полугодишта jесте броjчана, и то: примерно (5), врло добро (4), добро (3), задовољаваjуће (2) и незадовољаваjуће (1), и утиче на општи успех ученика.

Приликом оцењивања владања сагледава се понашање ученика у целини, имаjући при том у виду и ангажовање ученика у активностима изван наставе у складу са школским програмом (слободне активности, ученичка задруга, заштита животне средине, заштита од насиља, злостављања и занемаривања и програми превенциjе других облика ризичног понашања, културна активност школе).

На оцену из владања не утичу оцене из обавезног предмета, изборних програма и активности.

Закључну оцену из владања на предлог одељењског старешине утврђуjе одељењско веће.

Додатна подршка у образовању и васпитању

Члан 64.

Детету и ученику коме jе услед социjалне ускраћености, сметњи у развоjу, инвалидитета, тешкоћа у учењу, ризика од раног напуштања школовања и других разлога потребна додатна подршка у образовању и васпитању, школа обезбеђуjе отклањање физичких и комуникациjских препрека, прилагођавање начина остваривања школског програма и израду, доношење и остваривање индивидуалног образовног плана.

Циљ додатне подршке у образовању и васпитању jесте постизање оптималног укључивања ученика у редован образовно-васпитни рад, осамостаљивање у вршњачком колективу и његово напредовање.

За остваривање додатне подршке у образовању и васпитању, директор школе, наставник, стручни сарадник, васпитач, педагошки асистент и родитељ, односно други законски заступник може да добиjе посебну стручну помоћ у погледу спровођења инклузивног образовања и васпитања.

Ради остваривања додатне подршке у образовању и васпитању, школа остваруjе сарадњу са органима jединице локалне самоуправе, као и са школом за ученике са сметњама у развоjу и инвалидитетом, односно школом коjа има одељење за ученике са сметњама у развоjу, другим организациjама, установама и институциjама на локалном и ширем нивоу.

Школа jе у обавези да успостави сарадњу са другом школом у коjоj ученик коjи остваруjе право на додатну подршку наставља стицање образовања, а у циљу остваривања континуитета додатне подршке.

Посебну стручну помоћ из става 3. овог члана могу да пружаjу лица компетентна у области инклузивног образовања и васпитања и школе коjе су своjим активностима постале примери добре праксе у спровођењу инклузивног образовања и васпитања.

Листе лица и школа из става 6. овог члана утврђуjе министар.

Листе из става 7. овог члана обjављуjу се на званичноj интернет страни Министарства.

Ослобађање од наставе

Члан 65.

Ученик може бити привремено или за одређену школску годину ослобођен од практичног дела наставе физичког и здравственог васпитања у целини или делимично.

Директор доноси одлуку о ослобађању ученика од практичног дела наставе физичког и здравственог васпитања на основу предлога изабраног лекара.

Ученик коjи jе ослобођен практичног дела наставе физичког и здравственог васпитања оцењуjе се на основу теориjских знања, у складу са програмом предмета.

Изузетно, ученик може да буде ослобођен наставе страног jезика за одређену школску годину и одређени разред на основу одговараjућег уверења о положеном испиту из страног jезика издатом од стране школе, у складу са чланом 73. овог закона.

Похваљивање и награђивање ученика

Члан 66.

Ученик коjи се истиче у учењу и владању похваљуjе се или награђуjе.

Општим актом школе одређуjу се услови и начин за додељивање похвала и награда, као и за избор ученика генерациjе.

У току школовања ученику се додељуjе диплома или награда за изузетан општи успех, односно диплома за изузетан успех из поjединих наставних предмета и изузетног постигнућа у било коjоj области рада школе.

Врсте диплома, односно награда и ближе услове за њихово додељивање прописуjе министар.

Брже напредовање ученика

Члан 67.

Ученик коjи се истиче знањем и способностима може да заврши школу у року краћем од осам година.

У току jедне школске године ученик може да заврши два разреда.

Наставничко веће утврђуjе испуњеност услова за брже напредовање ученика.

Услове и поступак напредовања ученика прописуjе министар.

Ученички парламент

Члан 68.

За ученике седмог и осмог разреда организуjе се ученички парламент, у складу са Законом.

Ученички парламент на краjу сваке школске године доставља извештаj о свом раду школском одбору и савету родитеља школе.

Превоз и исхрана

Члан 69.

Ученик коjи jе настањен на удаљености већоj од четири километра од седишта школе има право на бесплатан превоз.

Ученик има право на бесплатан превоз и у случаjу када похађа школу на териториjи друге jединице локалне самоуправе, ако jе та школа на удаљености већоj од четири километра и наjближа jе месту пребивалишта ученика.

Ученик коме jе на основу захтева родитеља, односно другог законског заступника омогућено да похађа школу ван подручjа коме припада има право на бесплатан превоз само у оквиру школског подручjа у коjем има пребивалиште.

Ученик са сметњама у развоjу и инвалидитетом има право на бесплатан превоз без обзира на удаљеност његовог пребивалишта од школе.

Школа у оквиру школског обjекта, у сарадњи са саветом родитеља школе, организуjе исхрану за ученике.

Школа у договору са jединицом локалне самоуправе и донаторима може да обезбеди за све ученике бесплатну исхрану у целини или делимично.

Ближе услове за организовање, остваривање и праћење исхране ученика у основноj школи прописуjе министар и министар надлежан за послове здравља.

Средства за виши квалитет образовања, коjа школа остваруjе по основу учешћа родитеља, односно другог законског заступника, jединице локалне самоуправе, донатора, спонзора, проширене делатности и ученичке задруге, дужна jе приоритетно да користи за исхрану и помоћ ученика.

VI. ИСПИТИ

Врсте

Члан 70.

Успех ученика оцењуjе се и на испиту.

У школи се полажу поправни, разредни, завршни испит, испит из страног jезика и други испити.

Испити из става 2. овог члана, осим завршног испита, полажу се пред испитном комисиjом од три члана од коjих су наjмање два стручна за предмет.

Испитну комисиjу образуjе директор школе.

Ако школа нема потребан броj стручних лица за одговараjући предмет ангажуjе се стручно лице из друге школе.

Ученик основне музичке, односно балетске школе полаже: приjемни испит за утврђивање музичке, односно балетске способности, контролни, годишњи, разредни и поправни испит, у складу са  планом и програмом наставе и учења.

Начин и време полагања разредних, поправних испита, испита из страног jезика и других испита уређуjе се општим актом школе.

Разредни испит

Члан 71.

Разредни испит полаже ученик коjи ниjе оцењен из jедног или више предмета, изборног програма или активности.

Ученик може бити неоцењен из обавезног предмета, изборног програма и активности уколико ниjе похађао наставу више од трећине укупног годишњег броjа часова тог обавезног предмета, изборног програма и активности и уколико се оцењивањем утврди да ниjе достигао образовне стандарде на основном нивоу.

Ученик коjи на разредном испиту добиjе jедну или две недовољне оцене, као и ученик коjи ниjе приступио полагању разредног испита из jедног или два обавезна предмета, изборног програма и активности полаже поправни испит.

Ученик коjи на разредном испиту добиjе недовољну оцену из више од два обавезна предмета, укључуjући и изборни програм други страни jезик, или коjи не приступи полагању разредног испита из више од два обавезна предмета, изборног програма и активности, понавља разред, у складу са законом.

Поправни испит

Члан 72.

Поправни испит полаже ученик од четвртог до осмог разреда коjи на краjу другог полугодишта има до две недовољне закључне броjчане оцене из обавезних предмета или из jедног обавезног предмета и изборног програма други страни jезик.

Поправни испит полаже и ученик од другог до завршног разреда основног музичког и балетског образовања и васпитања коjи на краjу другог полугодишта има до две недовољне закључне броjчане оцене.

Ученик од четвртог до седмог разреда и ученик од другог до завршног разреда основног музичког и балетског образовања и васпитања полаже поправни испит у августовском испитном року, а ученик осмог, односно завршног разреда у jунском и августовском испитном року.

Ученик коjи полаже поправни испит обавезан jе да похађа припремну наставу, коjу jе школа дужна да организуjе непосредно пре полагања поправног испита.

Ученик коjи положи поправни испит завршава разред.

Ученик од четвртог до седмог разреда и ученик од другог до завршног разреда основног музичког и балетског образовања и васпитања коjи на краjу другог полугодишта има више од две недовољне закључне броjчане оцене и ученик коjи не положи поправни испит или не приступи полагању поправног испита понавља разред, у складу са законом.

Ученик осмог, односно завршног разреда коjи има више од две недовољне закључне броjчане оцене или не положи поправни испит не понавља разред, већ завршава започето образовање и васпитање у истоj школи полагањем испита из обавезног предмета, односно изборног програма други страни jезик из коjег има недовољну оцену, у складу са законом.

Ученик осмог разреда основног образовања и васпитања коjи положи поправни испит, стиче право да полаже завршни испит у основном образовању и васпитању у прописаним роковима.

Испит из страног jезика

Члан 73.

Ученик може да полаже испит из страног jезика коjи ниjе изучавао у школи.

Испит из става 1. овог члана полаже се по прописаном програму наставе и учења за одређени разред.

Школа издаjе ученику уверење о положеном испиту.

Испит из страног jезика може да се полаже и у другоj школи, коjа остваруjе програм тог jезика.

Изузетно, ученику може да се призна уверење о положеном испиту из страног jезика као доказ о савладаности програма страног jезика за одређени разред, ако jе то у наjбољем интересу ученика, уколико jе ученик наставио стицање основношколског образовања у другоj школи, у коjоj се изучава други страни jезик у односу на школу у коjоj jе претходно стицао основношколско образовање и васпитање.

Оцена о положеном испиту из страног jезика уноси се у прописану евиденциjу.

Завршни испит

Члан 74.

Након завршеног осмог разреда ученик полаже завршни испит писаним путем – решавањем тестова.

Завршни испит ученик осмог разреда полаже на jезику на коjем jе остваривао образовно-васпитни рад.

Изузетно, завршни испит ученик осмог разреда, на захтев родитеља, може да полаже на другом jезику ако jе то у наjбољем интересу ученика.

Програмом завршног испита одређуjу се наставни предмети из коjих ученик полаже завршни испит.

Прилагођавање завршног испита за ученике коjима jе потребна додатна подршка врши се у складу са врстом потребне додатне подршке.

Полагањем завршног испита ученик стиче право на упис у средњу школу, у складу са Законом и законом коjи уређуjе област средњег образовања и васпитања.

Регуларност завршног испита обезбеђуjе директор.

Резултати завршног испита служе школи за утврђивање квалитета рада наставника и школе, ослонац су за развоjно планирање и унапређивање свеукупног рада школе и служе Министарству за процену стања и напретка образовања у Републици Србиjи.

На основу резултата завршног испита не врши се рангирање школа, али успешне школе коjе покажу изузетну педагошку вредност могу да се награде, а неуспешне се упозораваjу на потребу унапређивања свог рада.

VII. ВРЕДНОВАЊЕ ОБРАЗОВНО-ВАСПИТНОГ РАДА

Вредновање квалитета рада школе

Члан 75.

Вредновање квалитета рада школе остваруjе се као самовредновање и спољашње вредновање квалитета.

Самовредновање и спољашње вредновање врши се у складу са Законом.

На основу резултата вредновања квалитета рада, школа сачињава план за унапређивање квалитета рада у областима дефинисаним стандардима квалитета рада установа.

План за унапређивање квалитета рада саставни jе део развоjног плана школе.

Државно испитивање

Члан 76.

Оствареност стандарда постигнућа ученика у току основног образовања и васпитања проверава се и државним испитивањем на узорку школа и ученика.

Ученик jе дужан да учествуjе у државном испитивању.

Директор jе дужан да обезбеди услове за испитивање и регуларност испитивања.

Резултати државног испитивања не утичу на оцене, односно на општи успех ученика.

Ближе услове за спровођење државног испитивања утврђуjе министар.

Резултати државног испитивања служе за процену стања и напретка образовања у Републици Србиjи и користе их Министарство, jединица локалне самоуправе, образовне и научне установе и грађани, у складу са законом.

Школа резултате користи за унапређивање свог развоjног плана, школског програма, плана стручног усавршавања и напредовања наставника.

Међународно испитивање

Члан 77.

Школа учествуjе у међународним испитивањима на основу међународних уговора, уз сагласност Министарства.

Резултати међународних испитивања користе се за процену стања и напретка образовања у Републици Србиjи.

VIII. ШТРАЈК ЗАПОСЛЕНИХ

Члан 78.

Запослени у школи остваруjу право на штраjк у складу са Законом, овим законом и законом коjим се уређуjе штраjк.

Штраjкачки одбор и запослени коjи учествуjу у штраjку дужни су да штраjк организуjу и воде на начин коjим се не угрожава безбедност запослених и ученика, имовине и омогућава наставак рада по окончању штраjка.

Члан 79.

Наставници, односно стручни сарадници у школи остваруjу прaво на штраjк, под условом да обезбеде минимум процеса рада школе, у остваривању права грађана од општег интереса у основном образовању и васпитању.

Минимум процеса рада за наставника jе извођење наставе у траjању од 30 минута по часу у оквиру дневног распореда и обављање испита, а за стручног сарадника и наставника у продуженом боравку 20 часова рада недељно.

Ако наставници, односно стручни сарадници школе учествуjу у штраjку не обезбеђуjући минимум процеса рада из става 2. овог члана, директор школе покреће дисциплински поступак.

Наставнику, односно стручном сараднику за повреду обавезе из става 2. овог члана изриче се мера престанка радног односа.

Директор школе за време штраjка организованог противно одредби става 2. овог члана, дужан jе да обезбеди остваривање наставе и обављање испита док траjе штраjк.

IX. ЕВИДЕНЦИЈА И ЈАВНЕ ИСПРАВЕ

Врсте евиденциjа

Члан 80.

Школа води евиденциjу о:

1) ученику, односно детету;

2) успеху ученика;

3) испитима;

4) образовно-васпитном раду;

5) запосленом.

Евиденциjа о ученику

Члан 81.

Евиденциjу о ученику чине подаци коjима се одређуjе његов идентитет (лични подаци), jединствен образовни броj (у даљем тексту: ЈОБ), образовни, социjални и здравствени статус, као и подаци о препорученоj и пруженоj додатноj образовноj, здравственоj и социjалноj подршци.

Лични подаци о ученику, односно детету су: име и презиме ученика, jединствени матични броj грађана, пол, датум рођења, место, општина и држава рођења, адреса, место, општина и држава становања, контакт телефон, матични броj ученика, национална припадност и држављанство.

Изjашњење о националноj припадности ниjе обавезно.

Лични подаци о родитељу, односно другом законском заступнику или хранитељу ученика, односно детета су: име и презиме, jединствени матични броj грађана, пол, датум рођења, место, општина и држава рођења, адреса, место, општина и држава становања, контакт телефон, односно адреса електронске поште.

ЈОБ представља индивидуалну и непоновљиву ознаку коjа се састоjи од 16 карактера и додељуjе се ученику, у складу са Законом.

Податак о ЈОБ-у уноси се у евиденциjу коjу установа води у штампаном и/или електронском облику, као и обрасце jавних исправа коjе издаjе у складу са Законом и овим законом.

Подаци коjима се одређуjе образовни статус ученика jесу: подаци о врсти школе и траjању образовања и васпитања, jезику на коjем се изводи образовно-васпитни рад, организациjи образовно-васпитног рада, обавезним предметима и изборним програмима и активностима, страним jезицима, подаци о индивидуалном образовном плану, допунскоj и додатноj настави, целодневноj настави и продуженом боравку, ваннаставним активностима за коjе се определио и другим областима школског програма у коjима учествуjе, учешћу на такмичењима, изостанцима, изреченим васпитним и васпитно-дисциплинским мерама, учешћу у раду органа школе и опредељењу за наставак образовања.

Подаци коjима се одређуjе социjални статус ученика, односно детета, родитеља, односно другог законског заступника или хранитеља су: подаци о условима становања (становање у стану, кући, породичноj кући, подстанарству, дому, да ли ученик има своjу собу и другим облицима становања), удаљености домаћинства од школе; стању породице (броj чланова породичног домаћинства, да ли су родитељи живи, да ли jедан или оба родитеља живе у иностранству, брачни статус родитеља, односно другог законског заступника или хранитеља, њихов образовни ниво и запослење), кao и податак о примању новчане социjалне помоћи и да ли породица може да обезбеди ужину, књиге и прибор за учење.

Податак коjим се одређуjе здравствени статус ученика, односно детета jе податак о томе да ли jе ученик обухваћен примарном здравственом заштитом.

Подаци о препорученоj и пруженоj додатноj образовноj, здравственоj и социjалноj подршци су подаци коjе доставља интерресорна комисиjа коjа врши процену потреба и подаци о њиховоj остварености.

Евиденциjа о успеху ученика

Члан 82.

Евиденциjу о успеху ученика чине подаци коjима се утврђуjе постигнут успех ученика у учењу и владању и то: оцене у току класификационог периода, закључне оцене из наставних предмета, изборних програма и активности и владања на краjу првог и другог полугодишта, оцене постигнуте на испитима, закључне оцене на краjу школске године, издатим ђачким књижицама, сведочанствима, дипломама, као и посебним дипломама за изузетан успех, наградама и похвалама.

Евиденциjа о испитима

Члан 83.

Евиденциjу о испитима чине подаци о разредним, поправним, контролним и годишњим испитима, о завршном испиту у основном образовању и васпитању и другим испитима у складу са законом.

Евиденциjа о образовно-васпитном раду

Члан 84.

Евиденциjу о образовно-васпитном раду чине подаци о: подели предмета, изборних програма и активности на наставнике и распореду часова наставе и осталих облика образовно-васпитног рада, уџбеницима и другим наставним средствима, распореду писмених радова, контролним вежбама, подаци о остваривању школског програма, сарадњи са родитељима, односно другим законским заступницима и jединицом локалне самоуправе и осталим облицима образовно-васпитног рада, у складу са Законом.

Евиденциjа о запосленима

Члан 85.

Евиденциjу о запосленима чине следећи подаци: име и презиме, jединствени матични броj грађана, пол, датум рођења, место, општина и држава рођења, адреса, место, општина и држава становања, контакт телефон, адреса електронске поште, ниво и врста образовања, подаци о стручном усавршавању и стеченим звањима, подаци о држављанству, способности за рад са децом и ученицима и провери психофизичких способности, податак о познавању jезика националне мањине, податак о врсти и траjању радног односа и ангажовања, истовременим ангажовањима у другим установама, изреченим дисциплинским мерама, подаци о стручном испиту и лиценци, подаци о задужењима и фонду часова наставника, васпитача и стручних сарадника, плати и учешћу у раду органа школе, а у сврху остваривања образовно-васпитног рада, у складу са Законом.

Начин прикупљања података за евиденциjу

Члан 86.

Подаци за евиденциjу прикупљаjу се на основу документациjе издате од стране надлежних органа, као и документациjе коjу достављаjу родитељи, односно други законски заступни и изjавe родитеља, односно других законских заступника.

Подаци за евиденциjу обрађуjу се у складу са законом.

Вођење евиденциjе

Члан 87.

Прикупљени подаци чине основ за вођење евиденциjе.

У школи може да се води евиденциjа електронски, у оквиру jединственог информационог система просвете и на обрасцима, у складу са Законом.

Врсту, назив, садржаj и изглед образаца евиденциjа и jавних исправа и начин њиховог вођења, попуњавања и издавања, прописуjе министар, у складу са Законом и овим законом.

Евиденциjа се води на српском jезику, ћириличким писмом и латиничким писмом у складу са законом.

Када се образовно-васпитни рад остваруjе и на jезику националне мањине, евиденциjа се води и на jезику и писму те националне мањине.

Школа коjа остваруjе припремни предшколски програм води евиденциjу у складу са законом коjим се уређуjе предшколско васпитање и образовање.

Обрада података

Члан 88.

Податке у евиденциjама прикупља школа.

Директор школе се стара и одговоран jе за благовремен и тачан унос података и одржавање ажурности евиденциjа и безбедност података, без обзира на начин њиховог вођења.

Рокови чувања података у евиденциjи

Члан 89.

Лични подаци из евиденциjе о ученицима и подаци из евиденциjе о успеху ученика коjи се односе на закључне оцене на краjу школске године и резултати на завршном испиту чуваjу се траjно.

Сви остали подаци из чл. 81. до 84. овог закона чуваjу се десет година.

Подаци из евиденциjе о запосленима чуваjу се десет година.

Јавне исправе

Члан 90.

На основу података унетих у евиденциjу школа издаjе jавне исправе.

Јавне исправе, у смислу овог закона, jесу:

1) ђачка књижица;

2) преводница;

3) сведочанство о завршеном разреду првог циклуса за ученике коjи одлазе у иностранство и за одрасле;

4) сведочанство о сваком завршеном разреду другог циклуса;

5) уверење о положеном испиту из страног jезика;

6) сведочанство о завршеном основном образовању и васпитању;

7) уверење о обављеном завршном испиту.

Школа уписаном ученику, на почетку школске године, издаjе ђачку књижицу, а приликом исписивања – преводницу.

Ученик прелази из jедне у другу школу на основу преводнице.

Школа ученику приликом исписивања издаjе преводницу.

Преводница се издаjе у року од седам дана од дана приjема обавештења о упису ученика у другу школу, а школа у коjу ученик прелази, у року од седам дана обавештава школу из коjе се ученик исписао да jе примила преводницу.

Школа коjа остваруjе припремни предшколски програм издаjе jавну исправу, у складу са законом коjим се уређуjе предшколско васпитање и образовање.

Јавна исправа издаjе се на српском jезику ћириличким писмом, латиничким писмом у складу са Законом, а када се образовно-васпитни рад изводи на jезику националне мањине, jавна исправа издаjе се и на jезику и писму те националне мањине.

Садржаj образаца jавних исправа прописуjе министар и одобрава њихово издавање.

Дупликат jавне исправе

Члан 91.

Школа издаjе дупликат jавне исправе на прописаном обрасцу, после оглашавања оригинала jавне исправе неважећим у „Службеном гласнику Републике Србиjе”.

Школа издаjе уверење о чињеницама о коjима води евиденциjу, у недостатку прописаног обрасца, у складу са законом.

Члан 92.

Ученику коjи ниjе стекао основно образовање и васпитање, а престала му jе обавеза похађања наставе и ученику коjи одлази у иностранство издаjе се сведочанство о последњем завршеном разреду.

Печат

Члан 93.

Веродостоjност jавне исправе школа оверава печатом, у складу са законом.

Статутом школе одређуjе се лице одговорно за употребу и чување печата.

Утврђивање стеченог образовања и васпитања у недостатку евиденциjе

Члан 94.

Лице коjе нема jавну исправу о завршеном основном образовању и васпитању, односно архивска грађа jе уништена или нестала, може да поднесе захтев надлежном суду, ради утврђивања стеченог образовања и васпитања.

Захтев садржи доказе на основу коjих може да се утврди да jе лице стекло основно образовање и васпитање и потврду да jе евиденциjа, односно архивска грађа уништена или нестала.

Потврду да jе архивска грађа уништена или нестала издаjе школа у коjоj jе лице стекло образовање и васпитање или друга установа коjа jе преузела евиденциjу, односно архивску грађу. Ако таква установа не постоjи, потврду издаjе надлежни орган jединице локалне самоуправе.

Члан 95.

Решење о утврђивању стеченог основног образовања и васпитања доноси надлежни суд у ванпарничном поступку, у складу са законом.

Решење коjим се утврђуjе стечено основно образовање и васпитање замењуjе сведочанство о завршеном основном образовању и васпитању.

Признавање страних школских исправа

Члан 95а

Страни држављанин и лице без држављанства има право да захтева признавање стране школске исправе, ако за то има правни интерес.

Страну школску исправу признаjе ENIC/NARIC центар, у складу са Законом коjим се уређуjе национални оквир квалификациjа Републике Србиjе.

X. ПРИЗНАВАЊЕ СТРАНИХ ШКОЛСКИХ ИСПРАВА

Чл. 96-99.

Престали су да важе (види члан 53. Закона - 27/2018***)***

XI. ФИНАНСИРАЊЕ

Члан 100.

Средства за финансирање делатности jавне школе обезбеђуjу се у складу са Законом.

Средства за обављање делатности приватне школе обезбеђуjе оснивач.

XII. ОДРЕДБЕ ОВОГ ЗАКОНА КОЈЕ СЕ ОДНОСЕ И НА ОСНОВНО ОБРАЗОВАЊЕ ОДРАСЛИХ

Члан 101.

Права ученика на стицање основног образовања и васпитања из члана 2. став 2, члана 4. став 2, чл. 9–12, члана 15. став 2, чл. 21–23, члана 31. ст. 1, 3. и 4, члана 32. ст. 1. и 4–8, чланa 34. став 1, чл. 41, 43, 45, 47, 50, члана 59. став 8, чл. 60, 61, 64, 66, 69-74, чл. 76, 80–83. и чл. 90. и 91. односе се и на права одраслих на стицање основног образовања, ако посебним законом ниjе друкчиjе уређено.

XIII. ПОВЕРАВАЊЕ ПОСЛОВА ДРЖАВНЕ УПРАВЕ АУТОНОМНОЈ ПОКРАЈИНИ

Члан 102.

Послови утврђени чланом 12. став 4. (остваривање образовно-васпитног рада на jезику и писму националне мањине, односно двоjезично и за мање од 15 ученика уписаних у први разред), чланом 96. став 4. (признавање стране школске исправе), чланом 97. ст. 4. и 5. (поступак признавања стране школске исправе) и члана 99. став 4. (вођење евиденциjе и чување документациjе о признавању стране школске исправе) овог закона, повераваjу се аутономноj покраjини.

XIV. КАЗНЕНЕ ОДРЕДБЕ

Члан 103.

Новчаном казном од 100.000,00 до 1.000.000,00 динара казниће се за прекршаj школа ако:

1) обави испит супротно одредбама овог закона (чл. 70–74);

2) не води прописану евиденциjу или евиденциjу води супротно одредбама овог закона (чл. 80–89);

3) изда jавну исправу супротно одредбама овог закона (чл. 90–93).

Новчаном казном од 25.000,00 до 100.000,00 динара за прекршаj из става 1. овог члана казниће се и директор, односно одговорно лице школе.

XV. ПРЕЛАЗНЕ И ЗАВРШНЕ ОДРЕДБЕ

Усклађивање организациjе и аката школе

Члан 104.

Школа ће ускладити своjу организациjу и опште акте са одредбама овог закона у року од шест месеци од дана ступања на снагу овог закона.

Члан 104а

Успех ученика петог разреда, коjи су у школскоj 2018/2019. години започели изучавање изборног програма други страни jезик, оцењуjе се броjчано почев од дана ступања на снагу овог закона.

Закључна броjчана оцена ученика из става 1. овог члана на краjу другог полугодишта утврђуjе се на основу наjмање три броjчане оцене из наведеног програма.

Приликом закључивања оцене на краjу другог полугодишта узимаjу се у обзир све поjединачне описне оцене коjим jе ученик оцењен у току првог полугодишта школске 2018/2019. године.

Рок за доношење подзаконских аката

Члан 105.

Влада ће у року од 60 дана од дана ступања на снагу овог закона, образовати Комисиjу из члана 33. став 2. овог закона.

Министар ће донети подзаконске акте на основу овлашћења из овог закона у року од две године од дана почетка примене овог закона.

Подзаконски акти донети до ступања на снагу овог закона примењиваће се, ако нису у супротности са овим законом, до доношења подзаконских аката на основу овог закона.

Престанак важења закона

Члан 106.

Даном почетка примене овог закона престаjе да важи Закон о основноj школи („Службени гласник РС”, бр. 50/92, 53/93 – др. закон, 67/93 – др. закон, 48/94 – др. закон, 66/94 – УС, 22/02, 62/03 – др. закон, 64/03 – испр. др. закона, 58/04, 62/04, 79/05, 101/05 – др. закон и 72/09 – др. закон).

Ступање закона на снагу

Члан 107.

Оваj закон ступа на снагу осмог дана од дана обjављивања у „Службеном гласнику Републике Србиjе”, а примењуjе се почев од школске 2013/2014. године.

У ПРЕЧИШЋЕНОМ ТЕКСТУ ЗАКОНА СЕ НЕ НАЛАЗЕ ОДРЕДБЕ

Закон о изменама и допунама Закона о основном образовању и васпитању

Службени гласник РС, броj 101/2017

Члан 66.

Подзаконски акти за спровођење овог закона донеће се у року од две године од дана ступања на снагу овог закона.

До доношења прописа из става 1. овог члана примењуjу се прописи коjи су важили до дана ступања на снагу овог закона, ако нису у супротности са овим законом.

Члан 67.

Оваj закон ступа на снагу осмог дана од дана обjављивања у „Службеном гласнику Републике Србиjе”.

Закон о изменама и допунама Закона о основном образовању и васпитању

Службени гласник РС, броj 10/2019

Члан 11.

Подзаконски акти за спровођење овог закона донеће се у року од две године од дана ступања на снагу овог закона.

До доношења прописа из става 1. овог члана примењуjу се прописи коjи су важили до дана ступања на снагу овог закона, ако нису у супротности са овим законом.

Члан 12.

Оваj закон ступа на снагу осмог дана од дана обjављивања у „Службеном гласнику Републике Србиjе”.